Gedagte vir die dag: Tel jou woorde | Maroela Media
Ons is baie vinnig om etikette om mense se nekke te hang. Wanneer 'n mens iemand eers 'n bepaalde etiket gegee het, is dit baie moeilik om enigiets anders raak te sien. 'n Etiket skakel die moontlikheid van verandering uit.
Die heel ergste soort etiket is om mense se harte te veroordeel: om die vinger na ander te wys en te sê hulle is sleg en verdien straf. Die Bybel waarsku hierteen: "Net God – Hý wat die wet gemaak het – kan as Regter oor ons optree. Net Hý het die mag om te verlos of te vernietig. Dit is dus baie duidelik dat julle nie regter oor julle naaste kan speel nie" (Jakobus 4:12).
Ons mag nooit probeer om God te speel en mense se name in die proses swartsmeer nie. In plaas daarvan moet ons ons naaste liefhê soos onsself en opstaan vir ander mense met die soort liefde wat steeds bly vertrou, aanhou hoop en alles verduur (1 Korintiërs 13:7). Ons moet ons woorde gebruik om hulle op te hef en vertrou dat God sy belofte sal nakom om die werk af te handel wat Hy begin het. Ons moet genade betoon aan ander omdat Hy genade aan ons betoon het.
Here, weerhou ons asseblief daarvan om ander mense te beswadder. Laat ons woorde u liefde weerspieël. Amen.